Uvek, uvek dvaput razmislite pre nego što kliknete, i na kraju nemojte kliknuti.
Zbog štete koja može nastati ukoliko postanete žrtva „fišinga“, osnovno je da ovakvoj e-pošti pristupаte sa velikom rezervom. Kada posumnjate u moguću prevaru, verovatno s pravom sumnjate. Najbolje je da u ovoj sferi mrežnih komunikacija oprez bude stalno prisutan, bez obzira na to koliko primljena e-pošta izgleda bezazleno.
Jedna od najvažnijih stvari koju primalac zlonamerne e-pošte može učiniti jeste da razmisli o kontekstu onoga što pošiljalac traži, da li zahtev realno ima smisla. Na primer, lozinka је jedinstveni element autentifikacije i zbog čega bi zapravo pošiljalac e-pošte tražio da je unesete bilo gde, a da to nije aplikacija kojoj redovno pristupate na određeni način (!). Takođe, često „fišing“ poruke ukazuju na potrebu hitnosti postupanja primaoca e-pošte, što treba da bude signal za povećani oprez.